Víztorony (Siófok)

A víztorony Siófok legemblematikusabb épülete, amely a város szívében, a Fő téren áll. A torony 100. évfordulója alkalmából 2012-ben teljes felújításon ment keresztül. Az épület, Gergely Jenő és Gut Árpád tervei alapján épült meg 1912-ben. A magassága a régebbi, kevésbé pontos leírások szerint 45 méter, az újabb mérések szerint viszont csak 41,30 méter. Az épület különlegessége a panoráma lift, amely a kilátó részbe vezet fel. A vendégeket kikapcsolódási lehetőségként 360°-ban körbejárható nyitott kilátótér várja. A torony felső részének külön érdekessége, hogy jelenleg Varga Imre szobor, illetve Siófok helytörténeti kiállítása látogatható. Története A víztornyot 1912-ben építették és az eredeti funkciójának megfelelően eleinte fontos szerepet töltött be a falu ivóvíz ellátásában. A Kurz Részvénytársaság tervezése alapján 1935-ben átépítették. 1944-től a vízmű nem üzemelt. A második világháború alatt a németek tüzérségi megfigyelő állomásának adott helyet, majd egy páncéltörő ágyú lövedéke megrongálta. A helyreállításokra 1946-ban került sor. 1953-ig a község tulajdonában állt és közüzemként működött, majd vállalat lett. A víztorony szerepe a vízellátásban az 1970-es évekig tartott, utána az 1990-es évek elejéig üresen állt. 1992-től többek között a Tourinform irodának adott otthont. 1998-ban újjáépítették a belsejét, de külsőleg nem renoválták. Ebben az évben adta át az állam az önkormányzatnak. Második emelete egy panoráma terasznak és egy kiállító-teremnek adott otthont 2001-től. 2001 őszén a Tourinform iroda elköltözött, a torony bezárta kapuit, renoválásra várt. 2002-ben sürgőssé vált a felújítása. Több évig ment a huzavona a felújítással kapcsolatban, végül 2010-ben kezdték el a teljes rekonstrukcióját. Felújítása A 2010 nyarára tervezett átadása elmaradt. Több olyan hír is napvilágot látott, hogy a torony megsüllyedt, megdőlt. Akkor a megnyitását a következő év végére tűzték ki. 2011 májusára a befejeződtek a munkálatok. 2011. november 25-én Siófoki Városnapon adták át a sétálóutcává átépített Fő térrel együtt. (Az 1971-ben épült, majd 2008-ban lebontott Sió Áruház helyén a Sió Pláza bevásárlóközpont decemberben nyílt meg.) Két napon át üzemeltették a torony liftjeit, de a kávézó még nem nyílt meg, üzemeltetőkre vártak. A 100 éves torony végül 2012. június 22-én, négy napos programsorozat keretében nyitotta meg kapuit a nagyközönség előtt. A torony napjainkban A látogatókat két panoráma lift viszi fel a torony felsőbb szintjeibe, ahol két kiállítás található. A panorámalift a Varga Imre állandó kiállításig visz, innen csigalépcsőn közelíthető meg a helytörténeti kiállítás, ha pedig lefelé megyünk néhány lépcsőt, akkor a kilátóteraszról lenyűgöző körpanoráma tárul Siófokra és a Balatonra. A Varga Imre 100 programsorozat jegyében nyílt kiállítás különlegességét az adja, hogy anyagát, a 2019- elhunyt szobrászművész, Siófok első díszpolgárának fia, a szintén szobrász Varga Tamás válogatta és adományozta a városnak. Varga Imre gipsz szobrai és személyes használati tárgyai láthatók a fotói mellett. Ezek a szobrok egyediek. Egyediek attól, hogy az alkotói folyamat legértékesebb állapotában jelennek meg. Az egy szinttel feljebb található Helytörténeti kiállításban a látogatók megismerkedhetnek a római kortól napjainkig a település gazdag múltjával, kiemelve a régi falu életét, a fürdőtelep kialakulását, a várossá válást, a folyamatos fejlődést. Segítséget nyújt ebben az idővonal, amelyen a Siófok életében jelentős évszámok, események kiemelésre kerültek, képekkel illusztrálva. A víztorony 2013-ban Látványosságok a környéken Varga Imre állandó kiállítása a főtéren Millennium Park Tojásmúzeum Makovecz Imre által tervezett evangélikus templom Rózsakert Jókai park Kálmán Imre Múzeum (Siófok) Ásványmúzeum (Siófok) (Kálmán I. sétány 10.) A víztorony a több mint 320 km hosszú Dél-dunántúli Pirostúra északi végpontja. Kilátás a víztoronyról Jegyzetek Források http://www.siofokportal.com/product_info.php?products_id=713 Archiválva 2020. november 4-i dátummal a Wayback Machine-ben (letöltés ideje: 2012.01.10.) http://www.viztorony.hu/h/somogy/siofok/01.html (letöltés ideje: 2012.01.10.) http://www.muemlekem.hu/muemlek?id=11403 (letöltés ideje: 2012.01.11.) http://www.viztorony.com/main.php (letöltés ideje: 2012.01.10.) További információk A Wikimédia Commons tartalmaz Víztorony témájú kategóriát.